પાણીની પાઇપલાઇન જે જગ્યાએ ફાટી હતી એની બરાબર બાજુમાં જ ૩૫ વર્ષથી ટેલરિંગની દુકાન અને ઘર ધરાવતા મુકુંદ માલદેએ આખી ઘટનાને વર્ણવતાં ‘મિડ-ડે’ને કહ્યું હતું કે ‘બુધવારે રાતના પોણાઅગિયાર વાગ્યે હું અને મારી પત્ની દુકાન વધાવીને આંટો મારવા નીકળ્યાં હતાં. હજી તો અમે થોડે દૂર પહોંચ્યાં હતાં ત્યાં જ અમને સમાચાર મળ્યા કે પાણીની પાઇપલાઇન ફાટતાં તમારા ઘરમાં પાણી ઘૂસી ગયાં છે અને છાપરાં ઊડી ગયાં છે. આ સાંભળતાં જ અમે અમારાં બે યુવાન બાળકોના જાનથી ચિંતિત થઈને ભાગીને ઘર પાસે આવ્યાં હતાં, પરંતુ અમારા ઘર પાસે કમર સુધી પાણી ભરાયાં હોવાથી અમે ઘર સુધી પહોંચી શકીએ એવી પરિસ્થિતિમાં નહોતાં.’